Sug van verligting in Bok-kamp oor Etzebeth | Nuus24
Kaapstad – Die Springbok-slot Eben Etzebeth is beskikbaar vir Saterdag se wedstryd teen Engeland nadat hy onskuldig bevind is op 'n klag van oogkrappery, het die Suid-Afrikaanse Rugbyunie op sy webwerf bekend gemaak.Etzebeth is die afgelope naweek ná die Springbokke se wedstryd teen Skotland deur Alan Mansell van Engeland uitgewys vir dié oortreding.David Martin, die tugbeampte van Ierland, het bevind dat die kontak in die gebied van die Skotse speler se oog 'n ongeluk was, en nie neerkom op vuilspel nie.“Ek is verheug dat geregtigheid geskied het,” het die Springbokke se spanbestuurder, Ian Schwartz, Dinsdagaand aan Sport24 gesê.“Dit was ’n regverdige verhoor. Ek was beïndruk.”– Lees meer hier– Volg Nuus24Sport op Twitter Lees meer oor: eben etzebeth | springbokke VOLGENDE OP NUUS24X